ריף כהן פוגשת את בועז שרעבי: פסקול השבת של ניר מטרסו - מיקס-טיוב - הארץ
ריף כהן פוגשת את בועז שרעבי: פסקול השבת של ניר מטרסו
מדי שבוע עולים על עמדת התקלוט של "הארץ" יוצרים ואנשי רוח עם רשימת השירים הפרטית שלהם. השבוע על העמדה איש הקומיקס והמוזיקה
02.10.2015 02:45 עודכן ב: 03:11
ניר מטרסו נעם קפלן.
מדי שבוע עולים על עמדת התקלוט של "הארץ" יוצרים ואנשי רוח עם רשימת השירים הפרטית שלהם. השבוע על העמדה איש המוזיקה והאנימציה ניר מטרסו.
בשנים האחרונות יצר מטרסו מוזיקה לסרטים ואלבום משולב משחק לוח. רק לאחרונה הוציא אלבום בשם "זרע לויתן" אותו יהיה אפשר לשמוע בהופעה חיה באינדינגב.
הפסקול של מטרסו מתייחס לפורמט ברצינות - רק אירוחי אולפן והופעות חיות. זה לא אומר שזה לא הולך להיות מוזר, ההיפך הוא הנכון. בין היתר יש פה ביצוע חי של "ימי איציק" (פינה בתכנית ״מה יש״ של ארז טל בגלי צה"ל) בשעשועון טלוויזיה אמריקאי. הקהל מוחא כפיים במקומות הלא נכונים ואיציק עוד לא נולד.
ההופעה הטלויזיונית הראשונה של בנג'מין קלמנטיין, קטע סקסופון של קולין סטטון - שמבוצע בנשימה אחת מתמשכת. חלק מ"הכלים הנוספים" הם נקישות ושירה גרונית. וגם ריף כהן מבצעת את פמלה של בועז שרעבי אצל בני בשן בגל"צ.